จี้ การุณ นัดประชุมบอร์ดแก้ทุจริต ศธ.
คาดใช้มาตรการ คสช.เชือดอื้อ ชี้ อควาเรียมสงขลา ผิดปกติเพียบ,พล.ท.โกศล ประทุมชาติ ที่ปรึกษา รมว.ศึกษาธิการ ในฐานะรองประธานคณะกรรมการแก้ไขปัญหาทุจริตภายในกระทรวงศึกษาธิการ (ศธ.) กล่าวถึงมาตรการป้องกันและปราบปรามการทุจริตในระบบราชการใหม่ของคณะรักษาความสงบแห่งชาติ (คสช.) ว่า มาตรการนี้ถือเป็นเรื่องที่ดีมาก และตรงกับแนวคิดที่ตนเคยเสนอ นพ.ธีระเกียรติ เจริญเศรษฐศิลป์ รมว.ศธ. ก่อนหน้านี้ว่าการดำเนินการสืบข้อเท็จจริง และสอบสวนวินัยต่างๆ จะต้องมีการกำหนดระยะเวลาดำเนินการให้ชัดเจน ซึ่งเมื่อสืบพบว่ามีมูลแล้วผู้กระทำผิดจะต้องไม่ได้ดำรงอยู่ในตำแหน่งหลัก เพื่อเปิดทางให้การสอบสวนทำได้เต็มที่อย่างบริสุทธิ์ยุติธรรม นอกจากนี้ ตนยังได้หารือกับนายการุณ สกุลประดิษฐ์ ปลัด ศธ.ให้เร่งนัดประชุมคณะกรรมการแก้ไขปัญหาทุจริตภายใน ศธ. เพื่อสรุปเรื่องการทุจริตที่สำคัญๆ ของ ศธ.ว่ามีเรื่องใดบ้างที่มีแนวโน้มเข้าข่ายมาตรการของ คสช.นี้บ้าง ซึ่งเบื้องต้นนี้ตนคาดว่าจะมีหลายเรื่อง,สิ่งหนึ่งที่เหมือนเป็นวัฒนธรรมของ ศธ. คือ การใช้เวลาในกระบวนการสืบสวน หรือสอบสวนเรื่องต่างๆ ค่อนข้างนาน ซึ่งไม่ควรให้เป็นอย่างนั้น เพราะกว่าคนผิดจะถูกลงโทษต้องใช้เวลานานมาก ซึ่งการที่ คสช.มีมาตรการใหม่ กำหนดให้ต้องสืบข้อเท็จจริงให้เสร็จภายใน 7 วัน และสอบสวนวินัยต้องเสร็จภายใน 30 วัน ผมคิดว่าตามระยะเวลาดังกล่าวกระบวนการทั้งสืบสวน และสอบสวนสามารถทำได้ทันอยู่แล้ว และในขั้นตอนของการสอบวินัยร้ายแรงจะต้องมีการโยกย้ายผู้กระทำผิดออกไปทันทีด้วย ที่สำคัญภายใน 3 ปีจะต้องไม่ได้กลับมาดำรงตำแหน่งเดิม ซึ่งผมว่าเป็นเรื่องที่ดีมาก และในมาตรการใหม่นี้ยังกำหนดให้สามารถเอาผิดกับผู้ที่รายงานข้อมูลเท็จได้ด้วย เพราะอาจจะมีบางคนที่ให้ข้อมูลเพื่อการกลั่นแกล้งกันด้วย ที่ปรึกษา รมว.ศธ.กล่าว,พล.ท.โกศล กล่าวอีกว่า ตนยังได้รับรายงานจากคณะกรรมการสืบข้อเท็จจริงโครงการก่อสร้างศูนย์ศึกษาการเพาะเลี้ยงสัตว์น้ำทะเลสาบสงขลา จังหวัดสงขลา หรืออควาเรียม ของสำนักงานคณะกรรมการการอาชีวศึกษา (สอศ.) ว่า คณะกรรมการสืบข้อเท็จจริงนำโดยนายการุณ ได้ลงพื้นที่ตรวจสอบ และพบหลายเรื่องผิดปกติตรงกับคณะทำงานชุดของตนเคยลงไปตรวจสอบก่อนหน้านี้ ซึ่งเป็นเรื่องที่จะต้องเร่งดำเนินการเนื่องจากเป็นปัญหาที่สะสมมาอย่างยาวนาน.
พล.ท.โกศล ประทุมชาติ ที่ปรึกษา รมว.ศึกษาธิการ ในฐานะรองประธานคณะกรรมการแก้ไขปัญหาทุจริตภายในกระทรวงศึกษาธิการ (ศธ.) กล่าวถึงมาตรการป้องกันและปราบปรามการทุจริตในระบบราชการใหม่
โกศล ประทุมชาติ,ธีระเกียรติ เจริญเศรษฐศิลป์,การุณ สกุลประดิษฐ์,อควาเรียมทะเลสาบสงขลา,ปัญหาทุจริตในวงราชการ,การศึกษา